CONVOCATÒRIA DE LA UNIVERSITAT D'ALACANT PER A LA REALITZACIÓ D'UNES PRÀCTIQUES EXTRACURRICULARS BECADES EN EL CENTRE D'AUTOAPRENENTATGE DE VALENCIÀ, DEPENDENT DEL SERVEI DE LLENGÜES, PER A SUPORT ALS APRENENTS DE VALENCIÀ I CONDUCCIÓ DE CLASSES DE CONVERSA A LA UNIVERSITAT D'ALACANT. REFERÈNCIA: PRA- 11 / 2018-2019. - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/4860)
  + [Valencià](/va/acuerdo/4860)






Selector de idioma

Leer

* [Español](/es/acuerdo/4860)
* [Valencià](/va/acuerdo/4860)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DE LA UNIVERSITAT D'ALACANT PER A LA REALITZACIÓ D'UNES PRÀCTIQUES EXTRACURRICULARS BECADES EN EL CENTRE D'AUTOAPRENENTATGE DE VALENCIÀ, DEPENDENT DEL SERVEI DE LLENGÜES, PER A SUPORT ALS APRENENTS DE VALENCIÀ I CONDUCCIÓ DE CLASSES DE CONVERSA A LA UNIVERSITAT D'ALACANT. REFERÈNCIA: PRA- 11 / 2018-2019.[Butlletí Oficial Universitat d'Alacant](/ca/Publicacion)
=======================================================================================================================================================================================================================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA DE LA UNIVERSITAT D'ALACANT PER A LA REALITZACIÓ D'UNES PRÀCTIQUES EXTRACURRICULARS BECADES EN EL CENTRE D'AUTOAPRENENTATGE DE VALENCIÀ, DEPENDENT DEL SERVEI DE LLENGÜES, PER A SUPORT ALS APRENENTS DE VALENCIÀ I CONDUCCIÓ DE CLASSES DE CONVERSA A LA UNIVERSITAT D'ALACANT. REFERÈNCIA: PRA- 11 / 2018-2019.

Data d'aprovació
:   20/09/2018

Data de publicació
:   20/09/2018

Òrgan competent
:   Vicerectora d'Estudiants i Ocupació

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=4860.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/4860)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/4860)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DE LA UNIVERSITAT D'ALACANT PER A LA REALITZACIÓ D'UNES PRÀCTIQUES EXTRACURRICULARS BECADES EN EL CENTRE D'AUTOAPRENENTATGE DE VALENCIÀ, DEPENDENT DEL SERVEI DE LLENGÜES, PER A SUPORT ALS APRENENTS DE VALENCIÀ I CONDUCCIÓ DE CLASSES DE CONVERSA A LA UNIVERSITAT D'ALACANT. REFERÈNCIA: PRA- 11 / 2018-2019.&url=https://www.boua.ua.es/va/acuerdo/4860)

**Títol:** CONVOCATÒRIA DE LA UNIVERSITAT D'ALACANT PER A LA REALITZACIÓ D'UNES PRÀCTIQUES EXTRACURRICULARS BECADES EN EL CENTRE D'AUTOAPRENENTATGE DE VALENCIÀ, DEPENDENT DEL SERVEI DE LLENGÜES, PER A SUPORT ALS APRENENTS DE VALENCIÀ I CONDUCCIÓ DE CLASSES DE CONVERSA A LA UNIVERSITAT D'ALACANT. REFERÈNCIA: PRA- 11 / 2018-2019.

**Secció:** CONVOCATÒRIES I CONCURSOS

**Òrgan:** Vicerectora d'Estudiants i Ocupació

**Data d'aprovació:** dijous, 20 de setembre de 2018

REFERÈNCIA: PRA- 11 / 2018-2019

CONVOCATÒRIA DE LA UNIVERSITAT D'ALACANT PER A LA REALITZACIÓ D'UNES PRÀCTIQUES EXTRACURRICULARS BECADES EN EL CENTRE D’AUTOAPRENENTATGE DE VALENCIÀ, DEPENDENT DEL SERVEI DE LLENGÜES, PER A SUPORT ALS APRENENTS DE VALENCIÀ I CONDUCCIÓ DE CLASSES DE CONVERSA A LA UNIVERSITAT D’ALACANT.

CURS 2018-2019

BASES

PRIMERA - OBJECTE DE LA CONVOCATÒRIA

Oferir unes pràctiques extracurriculars becades en el Centre d’Autoaprenentatge de Valencià, dependent del Servei de Llengües, per a donar suport als aprenents de valencià i conducció de classes de conversa. La finalitat és facilitar a l'alumnat la possibilitat d'aplicar i complementar els coneixements adquirits durant la seua formació acadèmica i afavorir l'adquisició de competències que el prepare per a l'exercici d'activitats professionals, en facilite l'ocupabilitat i en fomente la capacitat d'emprenedoria. El projecte formatiu, les activitats proposades i les condicions són les següents:

1. Descripció de les tasques i activitats formatives:

Les persones seleccionades podran assolir una formació complementària, una millora i una especialització professional en l’àrea tècnica de valencià a través de la realització de les pràctiques següents:

1.1 Donar suport a l’aprenent de valencià, tant pel que fa a dubtes lingüístics concrets, com també a la revisió de textos (orals i escrits) o a explicacions tècniques sobre material en línia.

1.2 Gestionar i conduir classes de conversa per a grups reduïts, distribuïdes per nivells (inicial i avançat).

2. Nombre de places, durada de les pràctiques, horari i beca:

Nombre de places: 2.

Jornada: 20 hores/setmana. Pel que fa a l’horari, una de les beques serà en horari de matí, de dilluns a divendres, de 10 a 14 h. i l’altra serà en horari de vesprada, de dilluns a divendres, de 15 a 19 h.

Data d'inici prevista de les pràctiques: a partir del 15 d’octubre de 2018 amb una durada de 6 mesos, ampliables a 3 mesos més.

Beca: 550 € bruts mensuals.

Segons el que disposa l'article 1 del Reial Decret 1493/2011 es tramitarà la inclusió de les persones seleccionades en el Règim General de la Seguretat Social. L'estudiant en pràctiques haurà de facilitar a la Unitat de Pràctiques de la UA la documentació necessària una vegada requerida.

SEGONA - REQUISITS PER A PODER SOL·LICITAR AQUESTES PRÀCTIQUES

1. Estudiants de la UA matriculats/es durant el curs acadèmic 2018-19 en el grau de Filologia Catalana i que tinguen superades totes les assignatures dels dos primers cursos del grau i, almenys, el 40% de les assignatures de 3r i 4t. I estudiants matriculats/es durant el curs acadèmic 2018-19 en un màster de la Universitat d’Alacant que, a més, hagen estat matriculats /des durant el curs 2017-18 en el grau de Filologia Catalana o en algun dels màsters a què dóna accés.

2. Complir els requisits per a poder realitzar unes pràctiques extracurriculars segons la normativa aplicable (Normativa de Pràctiques Externes de la Universitat d'Alacant).

TERCERA - CRITERIS DE SELECCIÓ

La comissió encarregada de resoldre l'assignació de les pràctiques (composta segons es detalla en l'[Annex I](https://sa.ua.es/va/practicas-empresa/documentos/-gestadm/convocatories-ua/curs-2018-2019/convocatoria-11/annex-i-comissio-pra-11.pdf "Ir a Annex I comissió -PRA-11"))

valorarà les sol·licituds presentades i que complisquen els requisits d'acord amb el barem que figura en l'[Annex II](https://sa.ua.es/va/practicas-empresa/documentos/-gestadm/convocatories-ua/curs-2018-2019/convocatoria-11/annex-ii-barem-pra-11.pdf "Ir a Annex II barem-PRA-11").

Només podran ser considerats aquells mèrits obtinguts fins el dia que finalitze el termini de presentació d'instàncies.

Les persones candidates faran una prova per a comprovar els seus coneixements del valencià, així com un supòsit d’explicació a classe davant un tribunal per tal d’avaluar el grau de coneixement en les matèries exigibles en la convocatòria. La superació de la prova, serà condició necessària per a l'assignació de les pràctiques.

El gaudi d'aquesta beca serà incompatible amb el gaudi de qualsevol altra beca durant el període de durada d'aquesta (a excepció de les beques d'ajudes a l'estudi), per la qual cosa en cas de coincidència s'haurà de renunciar a l'altra beca perquè aquesta siga adjudicada. Així mateix serà incompatible amb la percepció de sous o salaris que impliquen vinculació contractual o estatutària de la persona interessada amb la Universitat d'Alacant.

QUARTA - MARC LEGAL I PRESSUPOSTARI

Aquestes pràctiques amb beca estan regulades en la Universitat d'Alacant tant pel RD 592 / 2014 d'11 de juliol com per la normativa pròpia de la UA, i han de seguir el procediment establit per a la tramitació de les pràctiques de l'alumnat de la UA, tant pel que fa a la proposta de pràctiques com a la documentació acadèmica de l'alumnat.

La dotació màxima per a aquestes beques és de 4.950 € per a cada una de les dues beques, i es troba consignada en el pressupost del Servei de Llengües de la Universitat d'Alacant, en l’orgànica 51804B0001. L'execució d'aquesta dotació està supeditada a la disponibilitat de liquiditat de la UA. La subvenció assignada a cada ajuda s'ajustarà al que disposa la Llei 38/2003, de 17 de novembre, general de subvencions, a les regulacions, requisits i termes establits per les normes de funcionament intern de la UA i al que estableix aquesta convocatòria.

CINQUENA - PRESENTACIÓ DE SOL·LICITUDS I TERMINI

Les sol·licituds, dirigides a la vicerectora d'Estudiants i Ocupació ([Annex III](https://sa.ua.es/va/practicas-empresa/documentos/-gestadm/convocatories-ua/curs-2018-2019/convocatoria-11/annex-iii-sol-licitud-pra-11.doc "Ir a Annex III sol·licitud-PRA-11"))

es podran presentar en el Registre General de la Universitat o en les oficines auxiliars, situades en les secretaries de centre, en la Seu d'Alacant o a través de l'E-administració en UACloud (E-Administració>Tràmits>Generals> Instància genèrica), en el termini de 10 dies hàbils comptadors a partir del següent de la publicació d'aquesta convocatòria en el Butlletí Oficial de la Universitat d'Alacant (BOUA).

Es podran usar les vies establides en l'article 16.4 de la Llei 39/2015, d'1 d'octubre, del procediment administratiu comú de les administracions públiques (BOE de 2 d'octubre), preferentment a través de les oficines de correus. En aquest cas la sol·licitud que es presente haurà d'anar en sobre obert perquè el personal de correus puga estampar-hi el segell amb la data de presentació abans de la seua certificació.

A la sol·licitud caldrà adjuntar:

- Fotocòpia del DNI, del NIE, o si no disposen d'aquest últim, fotocòpia del Passaport o d'un altre document del país d'origen que acredite la identitat, edat i nacionalitat.

- Currículum i carta de motivació.

- Fotocòpia de la documentació que acredite el compliment dels requisits establits en el barem i dels mèrits al·legats.

SISENA - PUBLICACIÓ DE LLISTES I RESOLUCIÓ DE LA CONVOCATÒRIA

La llista de sol·licituds admeses i excloses es publicarà en la pàgina web de la unitat de Pràctiques

<https://sa.ua.es/va/practicas-empresa/altres-convocatories-en-la-ua.html>

una vegada finalitzat el termini de presentació de sol·licituds i es donarà un termini de 3 dies hàbils per a les possibles esmenes a partir del següent de la data de publicació.

La llista definitiva de sol·licituds admeses i excloses es publicarà en aquesta pàgina web, una vegada acabat el termini d'al·legacions. Una vegada publicada la llista, es reunirà la comissió de selecció per a l'aplicació del barem i la resolució del procés.

La resolució de l'assignació de les pràctiques i la concessió de les beques es publicarà en aquesta pàgina web, i s'obrirà un període d'al·legacions de 3 dies hàbils a partir del següent de la data de publicació.

La resolució definitiva es publicarà en aquesta pàgina web, i les persones seleccionades tindran un termini de 5 dies hàbils a partir del següent de la data de publicació per a acceptar la beca i presentar la documentació necessària per a la tramitació de les pràctiques i dels pagaments de la beca i l'alta en Seguretat Social, documentació que se’ls requerirà a través d'un avís en el correu electrònic de la UA.

Qui desitge renunciar a les pràctiques i a la beca, haurà de comunicar-ho per escrit i exposar-ne les causes, al Vicerectorat d'Estudiants i Ocupació, en els 5 dies següents a la publicació de la resolució de la convocatòria.

SETENA - PROTECCIÓ DE DADES DE CARÀCTER PERSONAL

Les dades de caràcter personal aportades pel personal aspirant quedaran incloses en el fitxer automatitzat de Personal d'aquesta Universitat, que es compromet a no fer un ús diferent d'aquell para el qual han sigut sol·licitades, segons el que es disposa en Reglament General de Protecció de Dades -Reglament (UE) 2016/679, de 27 d'abril- i qualsevol altra normativa que resulte d'aplicació. La Universitat d'Alacant informa així mateix, sobre la possibilitat d'exercir els drets d'accés, rectificació, cancel·lació i, si escau, d'oposició, davant la Gerència d'aquesta universitat.

HUITENA - RECURSOS

Contra la convocatòria, les bases i els actes administratius que se’n deriven, que esgoten la via administrativa, pot interposar-se recurs contenciós administratiu davant el jutjat contenciós administratiu d'Alacant que hi siga competent, en el termini de dos mesos comptadors des de l'endemà de la publicació, de conformitat amb el que estableix l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptador des de l'endemà al de la publicació de la present, davant del rector, de conformitat amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques . Tot això sense perjuí que s'utilitze qualsevol altra via que es considere oportuna.

Davant de les actuacions de la Comissió de valoració, podrà interposar-se recurs d'alçada previst en l'article 122 de la Llei 39/2015, d'1 d'octubre, del procediment administratiu comú de les administracions públiques, en el termini d'un mes comptador des de l'endemà de les publicacions o notificacions. El recurs podrà interposar-se davant de l'òrgan que va dictar l'acte que és impugnat o davant del rector com a òrgan competent per a resoldre'l.

Alacant, 20 de setembre de 2018

La vicerectora d'Estudiants i Ocupació

Nuria Grané Teruel





[Carretera Sant Vicent del Raspeig s/n  
03611 Sant Vicent del Raspeig - Alacant  
 Tel. 22 801 1508 - Fax 37 722 3334](https://www.google.es/maps/@16.863480,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12323&trk=tyah&trkInfo=tarId%0S2163232857898%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)